钦定古今图书集成/明伦汇编/闺媛典/第041卷 > 俞僧妻王氏
## 钦定古今图书集成/明伦汇编/闺媛典/第041卷 > 俞僧妻王氏

按《绍兴府志》：“王氏，俞僧妻，新昌人。僧无兄弟，而伯有
六子，横甚，欲七分其田宅。僧父持之坚，遂不通往来。
王归，俞始合巹。疑之舅姑，语之故，王曰：‘兄弟重乎，财
重乎’？乃往伯翁所，行茶告，愿均分如命。伯翁大喜，置
酒欢会，复为兄弟如初。王勤治生十馀年，伯产悉归
王。”